Սալո Ֆլոր

**Սալոմոն (Սալո) Միխայլովիչ Ֆլոր** (, ), չեխ և խորհրդային շախմատիստ, միջազգային գրոսմայստեր (1950), 1930-ական թվականներին աշխարհի առաջնության հավակներդ, ԽՍՀՄ վաստակավոր սպորտի վարպետ (1948), միջազգային մրցավար (1963):

1978 թվականին ամուսնացել է  Տատյանա Ֆլոր-Եսենինայի հետ, որը եղել է ռուս բանաստեղծ Սերգեյ Եսենինի զարմուհին։

## Կենսագրություն
Ֆլորը ծնվել է Գալիցիայի Հորոդենկա գյուղաքաղաքում (ներկայում՝ քաղաք Ուկրաինայի Իվանո-Ֆրանկովսկի շրջանում)՝ բազմազավակ հրեական ընտանիքում։

Գալիցիան դարձել է Առաջին համաշխարհային պատերազմի թեժ մարտերի դաշտ, այդ պատճառով Ֆլորի ընտանիքը ստիպված տեղափոխվել տեղից տեղ և ի վերջո հաստատվել Մորավիայի Լիպնիկ քաղաքում։ Երկու տարվա ընթացքում Ֆլորի մայրը և հայրը մահացել են, ութ երեխաներից ողջ են մնացել միայն տասնամյա Սալոն և նրա ավագ եղբայր Մոզեսը, որոնք տեղափոխվել են Բոհեմիա և տեղավորվեցին Միկուլովի հրեական որբանոցում, իսկ 1918 թվականին Չեխոսլովակիայի կազմավորումից հետո՝ հայտնվել են Բենեշովի ռաբբիի ընտանիքում՝ դաստիարակության համար։

1924 թվականին Ֆլորը ավարտել է գիմնազիան և տեղափոխվել Պրահա, որտեղ աշխատել է թղթի գործարանում։ Նա սկսել է հաճախել Լադիսլավ Պրոկեշի շախմատի ակումբ։ Միաժամանակյա խաղի սեանսում նա հաղթել է Ռիխարդ Ռետին և Ռուդոլֆ Շպիլմանին, մասնակցել է ակումբային և քաղաքային մրցաշարերին, ինչպես նաև հոդվածներ գրեց չեխական թերթերի համար։ 

Երկրորդ համաշխարհային պատերազմից առաջ Ֆլորը համարվել է աշխարհի ամենաուժեղ շախմատիստներից մեկը։ Մեծ մրցաշարերում հաղթանակները նրան հնարավորություն են տվել հավակնելու աշխարհի չեմպիոնի հետ հանդիպման։ Ալյոխինի հետ հանդիպման հարցը արդեն համաձայնեցված է եղել, սակայն Գերմանիայի կողմից Չեխոսլովակիայի օկուպացիան խափանել է դրա իրականացումը։

Այս իրադարձությունները բացասաբար են ազդեցել Ֆլորի արդյունքների վրա, հատկապես 1938 թվականի AVRO մրցաշարում, որտեղ նա առաջին և միակ անգամ իր կարիերայում զբաղեցրել է վերջին տեղը։

1939 թվականին Ֆլորը տեղափոխվել է ԽՍՀՄ՝ մշտական բնակության, իսկ 1942 թվականին ստացել է խորհրդային քաղաքացիություն։ Մասնակցել է ԽՍՀՄ մի քանի առաջնությունների, ինչպես նաև հանդես է եկել երկրի հավաքականի կազմում միջազգային մրցաշարերում։ Ֆլորը եղել է բազմաթիվ մրցումների գլխավոր մրցավար (1963 թվականին ստացել է միջազգային մրցավարի կոչում)։ Նա հայտնի էր նաև որպես լրագրող՝ 1951-ից 1983 թվականներին  թղթակցել է «Օգոնյոկ» ամսագրին։ 

Սալո  Ֆլորը մահացել է 1983 թվականին, թաղված է Մոսկվայի Վագանկովսկոյ գերեզմանատանը։

## Ներդրում սկզբնախաղերի տեսության մեջ
Ֆլորը զգալի ներդրում է ունեցել Կարո-Կանի պաշտպանության զարգացման մեջ, որն ակտիվորեն կիրառել է բազմաթիվ տարիների ընթացքում։

Ֆլորի անունով է կոչվում Գրյունֆելդի պաշտպանության տարբերակ, որը առաջանում է հետևյալ քայլերի արդյունքում՝ **1. d4 Ձf6 2. c4 g6 3. Ձc3 d5 4. Ձf3 Փg7 5. Թa4+**։ Սևերի լավագույն պատասխանը համարվում է **5... Փd7**, որից հետո սպիտակները սովորաբար խաղում են **Թb3**։ Այս դիրքում սևերը ունեն երկու հիմնական ընտրություն՝ **6... dc 7. Թ:c4 0—0 8. e4**, որն անցում է կատարում Ռուսական համակարգի տարբերակին։ Մյուս տարբերակը՝ **6... Փc6**, որից հետո առաջանում են ինքնուրույն նշանակություն ունեցող տարբերակներ, որտեղ սպիտակները սովորաբար ունեն փոքր առավելություն։ 

Ֆլորի անունով հայտնի է նաև Սիցիլիական պաշտպանության տարբերակ՝ **1. e4 c5 2. Ձf3 Ձc6 3. d4 cd 4. Ձ:d4 Թc7**, որը կիրառվել է նրա կողմից Իլյա Կանի դեմ խաղում (Մոսկվա, 1936 թ.)։ Չնայած սևերի պարտությանը և Կանի ու այլ մեկնաբանների բացասական կարծիքներին, այս շարունակության հանրաճանաչությունը չի նվազել։

Ֆլորը, Վլադիս Միկենասի հետ  առաջնահերթ դեր է ունեցել Անգլիական սկզբնախաղի տարբերակներից մեկի մշակման գործում՝ **1. c4 Ձf6 2. Ձc3 e6 3. e4**։ Շախմատային գրականությունում այս տարբերակն ընդունված է անվանել Միկենաս-Ֆլորի համակարգ։

## 
## Մարզական արդյունքներ

## Ուշագրավ պարտիա
### Եվսեև֊Ֆլոր


1.e4 c6 2.d4 d5 3.Ձc3 de 4.Ձ:e4 Ձd7 5.Ձf3 Ձgf6 6.Ձg3 e6 7.Փd3 Փe7 8.0—0 0—0 9.Թe2 c5 10.c3 b6 11.Ձe5 Փb7 12.f4 cd 13.cd Ձ:e5 14.de Ձg4 15.Փ:h7+ Ա: h7 16.Թ:g4 Թd4+ 17.Աh1 Նас8 18.Ձh5 g6 19.Թh3 Նh8 20.Ձf6+ Աg7 21.Թе3**<br>(Գծապատկեր)

**21…Նс2! 22.Թg3 Թd3! 23.Թ:d3 Ն:g2 24.Ձg4 Նg: h2+''', 0 : 1

## Խաղաոճ
Ֆլորը շախմատային կարիերան սկսել է որպես հարձակվողական ոճի խաղացող, սակայն ժամանակի ընթացքում նրա խաղաոճը դարձել է ավելի համընդհանուր։  Ֆլորի խաղն առանձնացել է փոքր առավելություն ձեռքբերելու և իրացնելու հմտությամբ, վերջնախաղի բարձր տեխնիկայով և պաշտպանողական վարպետությամբ։

Ֆլորի որոշ խաղեր համարվում են վերջնախաղի տեխնիկայի դասական օրինակներ, օրինակ՝ Բոտվիննիկ֊Ֆլոր մրցամարտի 6-րդ խաղը (1933 թ.)։

Շատ հաճախ նշվել է, որ հասուն տարիքում Ֆլորն «անխոցելի» էր և հազվադեպ էր պարտվում, սակայն նրա մրցաշարային արդյունքներում գրանցված էր բարձր տոկոսանոց ոչ-ոքի արդյունքներ։

## Պարգևներ
«Պատվո նշան» շքանշան (27.04.1957)֊«ԽՍՀՄ֊ում սպորտի զարգացման, խորհրդային մարզիկների վարպետության բարձրացման և միջազգային մրցաշարերում հաջող հանդես գալու համար»։

## Գրքեր
* Часы не остановлены. — Москва: Правда, 1984. — 48 с. (Библиотека «Огонёк»; № 52)
* Сквозь призму полувека. — Москва: Советская Россия, 1986. — 223 с. (Шахматное искусство)

## Գրականություն
*Шахматный словарь / гл. ред. Л. Я. Абрамов; сост. Г. М. Гейлер. — М.: Физкультура и спорт, 1964. — С. 367—369. — 120 000 экз.
*Гроссмейстер Флор / Сост. В. Д. Батуринский. — Москва: Физкультура и спорт, 1985. — 256 с. (Выдающиеся шахматисты мира).
*Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 432. — 621 с. — 100 000 экз. — ISBN 5-85270-005-3.
*Кобленц А. Сало Флор, каким я его знал // 64 — Шахматное обозрение. — 1983. — № 22. — С. 12—15.
*Линдер И. М. Флор (Flohr) Саломон // Шахматная энциклопедия / И. М. Линдер, В. И. Линдер. — М. : ООО «Издательство АСТ» : ООО *«Издательство Астрель», 2004. — С. 270—271. — 320 с. — ISBN 5-17-006939-1. — ISBN 5-271-06492-1.
*Мощенко В. Сало Флор. Горький чешский шоколад. — М. : РИПОЛ классик, 2015. — 364, [1] с., [16] л. ил. — (Шахматная серия). — ISBN 978-5-386-08729-6.

## Ծանոթագրություններ

## Արտաքին հղումներ
*Կենսագրությունը Ռուսաստանի շախմատի ֆեդերացիայի կայքաում
*Պարտիաները Chessgames.com կայքում
*Անձնական քարտը 365chess կայքում

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Չեխ շախմատիստներ
Կատեգորիա:Պատվո շքանշանի ասպետներ (ԽՍՀՄ)
Կատեգորիա:Վագանկովյան գերեզմանատանը թաղվածներ